b'\n_START_ARTICLE_\nTramontana\n_START_PARAGRAPH_\nTramont\xc3\xa1na je kratkotrajen prehoden veter, ki na Jadranu piha s severa. Piha v vseh letnih \xc4\x8dasih. Lahko je mo\xc4\x8dan in nevaren veter. Obi\xc4\x8dajno preide v burjo. Dose\xc5\xbee lahko hitrost do 200 km/h, obi\xc4\x8dajno pa piha s hitrostjo 80 km/h. V Sloveniji tramontana pomeni mo\xc4\x8dan (orkanski) severni veter, ki piha z Alp do Benetk, \xc4\x8dez Trst in Slovensko primorje ter Istro. Z orkansko mo\xc4\x8djo lahko podre drevesa, odkriva strehe na hi\xc5\xa1ah, uni\xc4\x8duje \xc4\x8dolne ali jih celo prevrne.'